डॉ हर्ष वर्धन ने कहा कि आईआईएसएफ में अपने संबोधन में प्रधानमंत्री नरेंद्र मोदी ने भी कहा है कि विज्ञान में सफल होने के लिए सतत प्रयास का महत्व अधिक है। उन्होंने बताया कि दो लाख से भी अधिक नवोन्मेषी विचारों को अहमदाबाद के राष्ट्रीय नवप्रवर्तन संस्थान जैसी संस्थाओं ने विकसित किया है। इस प्रदर्शनी में दर्शाए गए मॉडलों को देखने के बाद मंत्री ने छात्रों के प्रयासों को सराहा है।